CELEX: 62015FA0056
Language: el
Date: 2016-02-05 00:00:00
Title: Υπόθεση F-56/15: Απόφαση του Δικαστηρίου Δημόσιας Διοίκησης (τρίτο τμήμα) της 5ης Φεβρουαρίου 2016 — Barnett και Mogensen κατά Επιτροπής (Υπαλληλική υπόθεση — Συνταξιούχοι υπάλληλοι — Συντάξεις λόγω συμπλήρωσης συντάξιμου χρόνου — Άρθρο 64 του ΚΥΚ — Διορθωτικοί συντελεστές — Ετήσια επικαιροποίηση των διορθωτικών συντελεστών — Άρθρο 65, παράγραφος 2, του ΚΥΚ — Ενδιάμεση επικαιροποίηση — Άρθρα 3, 4 και 8 του παραρτήματος XI του ΚΥΚ — Όριο ευαισθησίας — Διακύμανση του κόστους ζωής — Άρθρο 65, παράγραφος 4, του ΚΥΚ — Μη επικαιροποίηση για τα έτη 2013 και 2014 με απόφαση του νομοθέτη — Περιεχόμενο — Κανονισμός 1416/2013 — Υπερεκτιμημένος διορθωτικός συντελεστής για τη Δανία — Μείωση του διορθωτικού συντελεστή μέσω του μηχανισμού ενδιάμεσης επικαιροποίησης — Κατάχρηση εξουσίας)

21.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/48
            
         Απόφαση του Δικαστηρίου Δημόσιας Διοίκησης (τρίτο τμήμα) της 5ης Φεβρουαρίου 2016 — Barnett και Mogensen κατά Επιτροπής
   (Υπόθεση F-56/15) (1)
   
   ((Υπαλληλική υπόθεση - Συνταξιούχοι υπάλληλοι - Συντάξεις λόγω συμπλήρωσης συντάξιμου χρόνου - Άρθρο 64 του ΚΥΚ - Διορθωτικοί συντελεστές - Ετήσια επικαιροποίηση των διορθωτικών συντελεστών - Άρθρο 65, παράγραφος 2, του ΚΥΚ - Ενδιάμεση επικαιροποίηση - Άρθρα 3, 4 και 8 του παραρτήματος XI του ΚΥΚ - Όριο ευαισθησίας - Διακύμανση του κόστους ζωής - Άρθρο 65, παράγραφος 4, του ΚΥΚ - Μη επικαιροποίηση για τα έτη 2013 και 2014 με απόφαση του νομοθέτη - Περιεχόμενο - Κανονισμός 1416/2013 - Υπερεκτιμημένος διορθωτικός συντελεστής για τη Δανία - Μείωση του διορθωτικού συντελεστή μέσω του μηχανισμού ενδιάμεσης επικαιροποίησης - Κατάχρηση εξουσίας))
   (2016/C 106/58)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: Adrian Barnett (Roskilde, Δανία) και Sven-Ole Mogensen (Hellerup, Δανία) (εκπρόσωποι: S. Orlandi και T. Martin, δικηγόροι)
   
      Καθής-εναγομένη: Ευρωπαϊκή Επιτροπή (εκπρόσωποι: G. Gattinara και F. Simonetti)
   
      Αντικείμενο
   
   Ακύρωση των αποφάσεων περί μειώσεως του διορθωτικού συντελεστή ο οποίος έχει εφαρμογή στις συντάξεις των προσφευγόντων-εναγόντων, οι οποίοι κατοικούν στη Δανία, όπως η μείωση αυτή προκύπτει από τα εκκαθαριστικά σημειώματα συντάξεών τους για τον Ιούνιο του 2014, και καταβολή χρηματικής ικανοποιήσεως για την ηθική βλάβη την οποία υποστηρίζουν ότι υπέστησαν λόγω των αποκλινουσών και αντιφατικών πληροφοριών με τις οποίες αιτιολογήθηκαν οι προσβαλλόμενες αποφάσεις.
   
      Διατακτικό
   
   Το Δικαστήριο Δημόσιας Διοίκησης αποφασίζει:
   
               1)
            
            
               Απορρίπτει την προσφυγή-αγωγή.
            
         
               2)
            
            
               Οι A. Barnett και S.-O. Mogensen φέρουν τα δικαστικά έξοδά τους και καταδικάζονται στα έξοδα της Ευρωπαϊκής Επιτροπής.
            
         
      (1)  EE C 213 της 29.6.2015, σ. 46.